Ѽ влд̑ко всѣ́хъ ви́димыхъ и разумѣва́емыхъ сы́й нача́ло, вседержи́телю! нача́ло имѣ́я безнача́льность несозда́нне, и ѡпредѣле́ніе безпредѣ́льность безконе́чне, и єстество̀ преесте́ственность неѡбъ̑я́те, и существо̀ пресуще́ственность неѻбы́шне, и ви́дъ у́бѡ безви́діе неви́диме, и сво́йство присносу́щность нетлѣ́нне, и ѡ́бразъ неѡбра́зіе неизслѣ́дне, и мѣ́сто неѡпи́санность безпредѣ́льне, постиже́ніе же непости́жность неиспы́танне, и ра́зумъи видѣ́ніе, неви́димость же и несказа́нность непристу́пне и неѡбмы́сленне, и сло́во невѣща́нность неисповѣди́ме, и сказа́ніе несказа́нность неизглаго́ланне, и недомы́сленность разумѣ́ніе недомы́сленне, и ѿню́дъ положе́ніе є́же па́че всѣ́хъ ѿя́тіе